Имплантологичен кит за премахване на винтове
SR Kit NeoBiotech
Имплантологичен кит, състоящ се от инструменти, предназначени за отстраняване на счупени винтове във вече поставени зъбни импланти.
Предимства на SR Kit :
- По-малко костно увреждане.
- Повреденият винт може да се отстрани в рамките на 3 минути.
- SR Kit е приложим при всяка една имплантологична система на NeoBiotech.
Компоненти на SR Kit NeoBiotech
1. Perfect Guide и PG Driver
Perfect Guide играе ролята на направляващ инструмент за Reverse Drill , който се използва, когато счупен фрагмент от винта е останал вътре в импланта и се прикрепва директно към него, използвайки PG Driver.
- Специално проектирана издутина, която дава възможност да се прибута повреденият винт чрез завъртане, като за целта предварително се поставя Perfect Guide
- Във вътрешната част на Perfect Guide е изработен ограничител, чиято основна цел е да предотврати навлизане на дълбочина повече от 2 мм
* Убедете се предварително, че използвате размер на Perfect Guide, съвпадащ с този на гайката на импланта
2. Conical, Internal и External Guide
Подобно на Perfect Guide, тези приспособления играят ролята на направляващ инструмент за Reverse Drill и се използват, когато Perfect Guide не може да се приложи, или когато е повреден в дълбоката част на импланта надолу повече от 2 мм. От съществено значение е да се избере подходящ инструмент според вътрешната връзка.
3. Guide Holder
Представлява ръчен инструмент, с чиято помощ се фиксират Internal Guide, External Guide и Conical Guide, които от своя страна служат като направляващ инструмент при използването на Reverse Drill.
* В случай, че не може да се приложи Perfect Guide, използвайте Guide Holder с Internal, External и Conical Guide
4. Reverse Drill (Обратна фреза)
Reverse Drill се използва за да оформи отвор за Screw Remover. В зависимост от диаметъра на накрайника има 4 вида, като се избира размер на фреза в съответствие с размера на винта, който трябва да се премахне.
В средната си част Reverse Drill има разграничителна маркировка, която позволява да се регулира дълбочината на пробиване на фрезата (1~3 мм).
* Стандартният винт на абатмънта е различен в зависимост от производителя, но обикновено се използват M1.6, M1.8, M2.0 и M2.5, с изключение на някой по-особен случай.
5. Screw Remover
Ръчен инструмент, който служи за премахване на счупени винтове. Поставя се в отвора направен от Reverse Drill, след което се завърта в посока обратно на часовниковата стрелка при по-малко от 80 оборота в минута. Screw Remover е проектиран с конусовидна конструкция, така че колкото повече се върти, толкова повече силата на триене, необходима за разхлабване нараства.
* SR14 се използва при счупен Hex на винта.
6. Shank Driver
Представлява инструмент, предназначен за ръчно ползване, чрез динамометричен ключ или тресчотка, като за целта Screw Remover се прикрепя към Shank Driver.
Работа с SR KIT NeoBiotech
Код на продукта: SR Kit